Esimesed külmad on käes ja nagu varasematelgi aastatel, saavad kohe poodidest otsa nii libedus- kui lumetõrjevahendid.
Pindi Kinnisvarahalduse heakorra ärisuuna juht Andrus Limbach ütles, et esimeste tugevamate külmalainete ja lumesadude korral ei pruugi poodidest leida lumelabidatki, rääkimata graanulitest või
jääsulatusvahenditest.
„Ostke kiirelt ja väikese varuga, sest pandeemia tõttu töötab kaubandus viitega ja iga aasta on sama probleem ̶ poed ostetakse poole päevaga vajalikust kraamist tühjaks ning suurem tellimus võib kohale jõuda alles nädalaid hiljem,“ sõnas ta.